Fuqarolarning davlat pensiya ta’minoti tizimi yanada takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida

O‘zbekiston Respublikasi Prezidentining “Pensiyalar va nafaqalar to‘lash mexanizmini yanada takomillashtirish chora-tadbirlari to‘g‘risida” 2017-yil 13-martdagi PQ-2826-son qarorini bajarish yuzasidan, shuningdek fuqarolarning davlat pensiya ta’minoti tizimini yanada takomillashtirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari J.A. Qo‘chqorov zimmasiga yuklansin.
 1. Vazirlar Mahkamasining 2010-yil 19-fevraldagi 30-son qarori (O‘zbekiston Respublikasi QT, 2010-y., 2-son, 11-modda) bilan tasdiqlangan O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasi to‘g‘risidagi Nizomning 8-bandida:
 a) “v” kichik bandning ikkinchi xatboshidagi “aloqa tashkilotlari” so‘zlari “pensiya va nafaqalarni yetkazib berish (topshirish) yuklangan tashkilot” so‘zlari bilan almashtirilsin;
 b) “g” kichik bandning oltinchi xatboshidagi “O`ZBEKISTON POCNTASI” AJ” so‘zlari “Pensiya va nafaqalarni yetkazib berish (topshirish) yuklangan tashkilot” so‘zlari bilan almashtirilsin.